Saaret eivät ole täysin eristyksessä sivilisaatiosta, mutta vuosikymmenien saatossa ne ovat jääneet syystä tai toisesta asumattomiksi.

Olemme aiemmin uutisoineet muun muassa Georgiassa Katskhin kylässä sijaitsevasta vaikuttavasta kalkkikivimuodostelma Katskhi Pillar’sta. Kalkkikivimuodostelman päällä sijaitsee kirkko, jonka tutkijat ovat ajoittaneet 900–1000-luvuille. Lisäksi olemme kertoneet Berliinin lähellä sijaitsevasta ”Pikku-Moskovasta”, jossa aikoinaan asui 75 000 neuvostokansalaista. Nyt kaupunki rapautuu autiona.

Paikoista, joista elämänsyke on hiljalleen hiipunut kertoo nyt The Telegraph, joka uutisoi maailman autioituneimmista saarista.

Hashima, Japani

Hashiman viimeiset asukkaat lähtivät saarelta, kun hiilikaivos lakkautettiin.­

Hashima on yksi monista Japanin saarista, ja James Bond -faneille kenties tuttu Skyfall-elokuvasta. Pieni saari oli aiemmin merenalaisen hiilikaivoksen tukikohta, ja se oli asutettu vuosien 1887 ja 1974 välillä, kunnes kaivos suljettiin. Pienen saaren asukasluku oli huipussaan 1959 lähes 5 300 asukkaalla. Se onkin kautta aikain yksi asutetuimmista saarista.

Hashima on ollut asumaton 1974 lähtien.­

Asuintalot, sairaala, kaupungintalo ja koulu muiden mukana ovat jääneet rapistumaan sen jälkeen, kun asukkaat lähtivät saarelta. Suuri osa rakentamisesta tapahtui ennen toista maailmansotaa, ja paljon saaren infrastruktuurista oli äärimmäisen kurjissa olosuhteissa työskennelleiden vankien ja pakkotyöntekijöiden tuottamaa.

Dry Tortugas, Yhdysvallat

Floridassa sijaitseva kansallispuisto Dry Tortugas houkuttelee snorklaajia.­

Floridassa Key Westin kärjessä sijaitseva Dry Tortugas on saanut nimensä paikan kilpikonnista sekä siitä, että alueella ei ole makean veden lähdettä. Saari ja sitä ympäröivä meri muodostavat Yhdysvaltojen ehkä seesteisimmän kansallispuiston, vaikkakin sinne on vaikea päästä.

Saaren kiertävän rakennuksen rakentaminen aloitettiin 1846 ja jatkui vuoteen 1875, mutta se ei koskaan valmistunut. Sitä käytettiin sisällissodassa tukikohtana, ja siellä pidettiin aikoinaan vankejakin.

Saarella käy päivittäin turisteja, jopa yöpyminen on sallittua. Suurin osa käy snorklaamassa ja palaa sen jälkeen takaisin sivistyksen pariin.

St Kilda, Skotlanti

St. Kildan viimeiset 35 asukasta evakuoitiin 1930.­

Skotlannissa on runsaasti hylättyjä ja raunioitumaan. Luoteis-Skotlannissa, aivan perimmäinen saariryhmä St. Kilda on ollut asumaton vuodesta 1930 lähtien, jolloin saaren kaikki 35 asukasta evakuoitiin saarelta. Se on Unescon maailmanperintökohde.

Ongelmia aiheutti hupeneva populaatio sekä tietenkin saaren eristynyt sijainti. Asukkaiden omavarainen elämäntyyli alkoi käymään raskaaksi, kun linnunmunien kerääminen ja kalastus alkoi tuntua liian raskaalta.

Alla olevalta videolta voit katsoa lisää autioituneista paikoista Espanjassa...

... ja Helsingissä Pasilan asemalla ennen kuin se purettiin.